MMC-Gamuda

MMC-Gamuda merujuk kepada beberapa usahasama antara dua kumpulan pembinaan terbesar di Malaysia iaitu MMC Corporation Berhad dan Gamuda Berhad.Daniel Khoo (10 September 2018). MMC-Gamuda holds out for solution The Star Online. Dicapai pada 10 September 2018.Gamuda, MMC rise in early trade New Straits Times (11 Oktober 2018). Dicapai pada 30 Oktober 2018. Semenjak tahun 2001, ketika Kerajaan Malaysia memulakan projek Terowong SMART, MMC dan Gamuda telah mewujudkan beberapa syarikat usahasama di bawah payung MMC-Gamuda dan telah berjaya melengkapkan/menjalankan empat projek berikut:

 Terowong SMART
 Landasan Berkembar Elektrik Ipoh-Padang Besar
 MRT Jajaran Sungai Buloh-Kajang (Laluan Kajang)
 MRT Jajaran Sungai Buloh-Serdang-Putrajaya (Laluan Sungai Buloh-Serdang-Putrajaya)

 Syarikat-syarikat MMC-Gamuda 
Anak-anak syarikat MMC-Gamuda ditubuhkan untuk fungsi atau projek khusus dan kesemuanya dimiliki secara 50:50 oleh MMC dan Gamuda.

 Syarikat Mengurus Air Banjir dan Terowong Sdn Bhd, juga dikenali sebagai SMART Co, merupakan syarikat pemegang konsesi 40 tahun bagi operasi dan penyelenggaraan Terowong SMART.
 MMC-Gamuda Joint Venture Sdn Bhd atau MGJV adalah syarikat pembinaan yang telah berjaya menyiapkan landasan kereta api berkembar elektrik dari Ipoh ke Padang Besar.
 MMC-Gamuda KVMRT (PDP) Sdn Bhd adalah rakan pelaksana projek (PDP) bagi MRT Laluan Kajang.
 MMC-Gamuda KVMRT (PDP SSP) Sdn Bhd adalah PDP bagi MRT Laluan Sungai Buloh-Serdang-Putrajaya.
 MMC-Gamuda KVMRT (T) Sdn Bhd, juga dikenali sebagai MGKT, ialah sebuah syarikat pakar penerowongan yang ditubuhkan untuk menjalankan kerja-kerja penerowongan bagi projek KVMRT. Ia telah menyiapkan penerowongan sepanjang 9km bagi MRT Laluan Kajang dan kini sedang menjalankan penerowongan sepanjang 13km untuk MRT Laluan Sungai Buloh-Serdang-Putrajaya.

Rujukan

Pautan luar


Kategori:Syarikat Malaysia
Kategori:MMC Corporation Berhad